Հոկտեմբերի 11-ին վերաքննիչ դատարանը Ս. Ղազարյանի նախագահությամբ կայացրեց վճիռ: Նախ նշենք, որ հենց առաջին դատական նիստի ժամանակ երկու ամբաստանյալներն էլ հայտարարել էին, որ վատառողջ են: Դատարանն էլ տեղեկացրեց, որ այդ դեպքում անհրաժեշտ է ներկայացնել համապատասխան փաստաթղթեր: Հոկտեմբերի 11-ի դատավարությանը Գ. Մելքոնյանը դատարանին հանձնեց «Աբովյան» քրեակատարողական հիմնարկի ղեկավարի եւ բուժծառայության պետի ստորագրություններով եւ կնիքով հաստատված մի փաստաթուղթ, ըստ որի` ինքն ինչ-ինչ առողջական խնդիրներ ունի: Գ. Մելքոնյանի նկատմամբ վճիռ կայացնելիս դատարանը սա դիտարկեց որպես մեղմացուցիչ հանգամանք: